مېگ ۲۹
مېگ ۲۹ په روسی : - د جت یوه ښکاری روسی الوتکه ده چې دجگړه کولو لپاره د دښمن د الوتکو په خلاف پکارېږی. مېگ ۲۹ کولای سی پر هوایی هدفونو د راکتونو په مرسته او پر ځمکنی هدفونو د ماشیندار او بمونو په مرسته برید وکړی. مېگ ۲۹ د ۱۹۷۷ راهیسی جوړېږی او په اوس وخت کې تر ټولو زیاته کاریدونکی ښکاری الوتکه ده. د مېگ ۲۹ تر ټولو عصری ماډلونه چې د مېگ ۲۹ م او مېگ ۲۹ ک په نوم یادېږی، په ۱۹۹۲ کال کې جوړ شول. توصیف مېگ ۲۹ د جت الوتکه ده چې د یو پیلوټ د پاره جوړه شوی ده. یوازې د تمرین ماډل یی چې د مېگ ۲۹ یو بی په نوم یادېږی کولای سی دوه پیلوټان ولری. نوموړی الوتکه د پولاد او تیتان څخه جوړېږی. په الوتکه کې د اوبو د فشار د پیلوټ سیستم نصبېږی مگر د مېگ عصری ماډلونه د فلی بی وایر د پیلوټ سیستم لری. په الوتکه کې یو د - رادار نصبېږی هغه رادر کولای سی لس هدفونه تعقیب کړی. د پیلوټ کابین په مخه کې د انفرا رید سینزور نصبیږی و دغه سینزور د گلولو په حالت کې پر دښمن هدف باندی د پټ یرغل لپاره کارېږی. وسلې د مېگ ۲۹ ښکاری الوتکه کولای سی د روسی تر ټولو عصری وسلې ولری. د پیلوټ کابین د ښی لور ته د ۳۰ م.م. ماشیندار نصبېږی. هره الوتکه کولای سی شپږ راکتونه توغندې یا بمونه ولری مگر د مېگ عصری ماډلونه کولای سی اته راکتونه یا بمونه ولری. ځانگړنې د الوتکې ډول : ښکاری الوتکه دالوتکې د سپرلی شمېره: پيلوټ، جوړونکى شرکت: میکویان گورگیویچ د ماشینونو محرکه ځواک : - اوږدوالى:۱۷،۳متره سور:۱۱،۴متره جگوالى:۴،۴متره خالص وزن:۱۰۹۰۰ كيلو گرامه له بارسره اخري وزن:۱۶۶۰۰ كيلو گرامه د چټکتيا اخري حد : ۲۴۵۰ كيلو متره په ساعت کې له ځمکې څخه په لوړه ارتفاع کې الوتنه: ۱۸۰۰۰ متر په يوه ساه الوتنه په هوا کې بې له تېل سون ټوکواخيستلو: ۱۴۰۰ كيلومتره وړونکې وسلې: ۶۰۰۰ كيلو گرامه مېگ الوتکې روسی الوتکې